23.   כתב תביעה למזונות
בבית-המשפט לענייני משפחה

ב_________
בעניין:

1. _________ ת"ז _________




2. _________ ת"ז _________ (קטין)




3. _________ ת"ז _________ (קטין)




הקטינים באמצעות אימם אפוטרופסותם הטבעית




הגב' _________ - התובעת מס' 1




כולם על-ידי בא-כוחם עורך-דין _________



מרח' ____________  עיר __________



טל' ____________  פקס' __________
("התובעים")




נ ג ד




______________  ת"ז ___________



מרח' ___________ עיר ___________



טל' ___________ פקס' ___________
("הנתבע")

מהות התביעה: משמורת ילדים.

פרשת התביעה

התובעים מתכבדים להגיש בזאת לכב' בית-המשפט את תביעתם למזונות כנגד הנתבע הכל כאמור להלן בכתב תביעה זה בהרחבה.

הקדמה

1.
התובעת 1 (להלן: "התובעת") והנתבע נישאו זה לזו כדמו"י ביום __________ ב __________ . וזאת לאחר הכרות בת ________ שנים עובר לנישואין.

2.
מנישואין אלה נולדו לצדדים התובעים, כדלקמן:


א.
הבן ________ ביום ________ כבן ________ כיום.


ב.
הבן ________ ביום ________ כבן ________ כיום.

כבר כעת יאמר, כי ילדי הצדדים הינם מקטיני קטינים אשר החובה לזונם הינה על הנתבע בלבד על-פי כל דין ועל-פי הפסקה הידועה והמקובלת.

יחסי הצדדים:

3.
התובעת נישאה לנתבע מתוך אהבה כנה ורצון להקים בית יציב ואוהב וזאת לאחר שגרו כמעט יחדיו פרק זמן של ________ עובר לנישואיהם.


יחסי הצדדים לפני הנישואין היו סבירים ביותר. התובעת היתה בטוחה כי הנתבע אוהב אותה בכל מאודה וכי היא הדבר הכי חשוב לו בחיים.

4.
מיד לאחר הנישואין ולאחר שהצדדים החלו לנהל משק בית משותף, הוצאות והכנסות, נתגלה לתובעת כי הנתבע הינו אדם שונה לחלוטין מזה אותו הכירה עובר לנישואין. יותר נכון התובעת נוכחה לדעת ולהכיר תכונות הקיימות בנתבע אשר אותן לא ראתה לפני הנישואין.

5.
הנתבע התגלה כאוהב כסף וכמי ששולט בהוצאותיו ובהכנסותיו הכספיות שליטה בלעדית ומוחלטת וככזה החלה לבלוט אצלו תכונת החסכנות בצורה מוגזמת. הנתבע החל לחשבן לתובעת על כל הוצאה כספית אותה הוציאה לעצמה ו/או על הילדים ו/או על בית הצדדים, בעוד שהוא כלפי עצמו לא עשה כל חשבון באשר להוצאותיו וצרכיו.

6.
למרות יחסו הנ"ל לכסף נהג הנתבע לרכוש לתובעת ו/או לתובעים את מיטב המוצרים והמתנות וכו' משום רצונו שלא יחסר לתובעת ו/או לתובעים דבר ואם הם מקבלים ממנו משהו הרי שזה יהיה הדבר הטוב והיקר ביותר, וזאת כאמור תוך שליטה על הוצאותיו הכספיות.

7.
התובעת האמינה כי יהיה באפשרותה לשנות את הנתבע מאהבתו החומרית הנ"ל, ולשם כך נהגה היא להבליג לטרוניותיו. התובעת דאגה כי הכנסותיה מעבודתה יכנסו לחשבון הבנק המשותף של הצדדים (אשר היה בעבר חשבונו של הנתבע אליו הצטרפה התובעת) ומחשבון זה כלכלו הם את צרכי הבית והתא המשפחתי. 


מאותו ח-ן משותף, בבנק ___________, נהגה התובעת לשלם את כל ההוצאות לרבות: החזקת הבית, כלכלה, ביגוד, הנעלה וכו'. 


גם הכנסתו של הנתבע היתה נכנסת לחשבון הנ"ל.


הנתבע לא אהב כאשר היתרה בחשבון לנוכח ההוצאות הכספיות, היה נכנס ליתרת חובה ובגין כך לא אחת פרצו מריבות בין הצדדים.


ויוער, כי כל הוצאות והחזקת הבית היוו את רמת החיים אליה הורגלו הצדדים באופן שהתובעים מקבלים את כל אשר חפצו.

8.
במסגרת האגוצנטריות המוחלטת של הנתבע והריכוז בעצמו בלבד, הנתבע דאג במהלך שנות הנישואין לעבוד וללמוד כאחד וכך השלים תואר שני ב________. אמנם, הנתבע איננו עוסק כ________ בפועל, ברם, לנתבע קיימת יכולת השתכרות אותה יצטרך כב' בית-המשפט לשקול עת יכריע הוא במזונות התובעים.


ויוער, כי את לימודי התואר השני ב____________ החל הנתבע, מבלי לקבל תחילה את הסכמת התובעת ו/או להיוועץ עמה. הנתבע הרגיש עצמו חופשי ורווק לעבוד, ללמוד, להתעסק ב________, מה שלא השאיר רגע פנוי לתובעת ו/או לתובעים, מהלך חיים שהוביל בסופו של יום לפגיעה בזוגיות של הצדדים.

ראשיתו של המשבר:

9.
יחסי הצדדים החלו להתדרדר חודש לאחר לידת התובע מס' 2 הבן ________. הנתבע החל לטעון בפני התובעת כי איננו מאושר בבית ואיננו מאושר מחייו וכי יש לו הרגשה לא טובה בפנים. ויודגש, כי לפני לידת הבן ________ נסע הנתבע ל________ לפרק זמן של ________ יחד עם חבר כדי לנקות את הראש. 

10.
כאמור הוויכוחים בין הצדדים אך הלכו וגדלו לקראת לידת התובע 2. לאחר לידת התובע 2, לפני כ________, החלה החרפה של ממש בייחסי הצדדים. הנתבע החל לעזוב את בית המגורים לתקופות קצרות. בכל עזיבה היה הולך לישון ולגור בדרך-כלל בבית הוריו אשר גרים בסמיכות מקום לבית הצדדים ופעם אף לן ב________.


הנתבע היה אומר לתובעת שלא טוב לו בבית, הוא מרגיש שהוא רוצה להיות משוחרר וחופשי, כן אמר כי הינו מרגיש לא מאושר וכי הוא חש כי אין בינו לבין התובעת ולא כלום.

11.
בכל פעם בו עזב הנתבע את בית המגורים עשתה הנתבעת לפייסו על-מנת שלא להוביל את יחסיהם למשבר וקרע רציני מתוך רצון לשקם את הנישואין. ברם, הנתבע אשר הינו אדם כעסן, זעפן ורגזן אובססיבי מטבעו, נהג לקלל לגדף ולהשפיל את התובעת תוך שאין הוא חוסך את שבט לשונו ממנה, מהוריה ומבני משפחתה.

12.
כאשר היה הנתבע חוזר לבית הצדדים נתן הוא את ההרגשה לתובעת כי הוא עושה לה טובה אמיתית ונצחית, ובכך גרם לה להשפלה של ממש. אין זאת אומרת כי הנתבע שינה את דרכו הרגזנית ונלוזה אשר עמה הוא חיי ומסתובב עד היום הזה, בחיי היומיום ובמקומות עבודתו.


ויוער, כי באחת הפעמים התובעת גילתה בטלפון הנייד של הנתבע הודעת SMS מבחורה אשר כתבה אליו "מתגעגעת". בתחילה הכחיש הנתבע כל קשר להודעה, עזב את הבית למספר שעות תוך שהוא מותיר את התובעת בוכיה. כאשר חזר הנתבע לביתו ביקשה התובעת לדעת מה פשר ההודעה ואז אמר לה הנתבע כי המדובר במאהבת שלו. לאחר ימים הכחיש קשר כלשהו עם אותה הגב'. 

13.
גם כאשר כבר חזר הנתבע לבית המגורים המשיך הוא את התנהגותו הנלוזה כלפי התובעת תוך שהוא מתנשא מעליה, רודה בה, מקלל אותה ופוגע בה בכל הזדמנות שנקראת בדרכו. הנתבע חיי בתחושה כי הוא זה שיודע הכל וכי הוא זה שמבין וצודק וכל הייתר טועים או שוגים מבחינתו.

14.
כאמור, הנתבע נהג לעזוב את הבית לאחר כל ריב או ויכוח עם התובעת כאמור, אורז את חפציו ועובר לגור בבית הוריו. התובעים היו צריכים להסתדר מהכספים אשר היו מצויים בחשבון הבנק המשותף של הצדדים.


בתקופות בהם הוא עזב את הבית ניתק הוא כל מגע עם התובעים. לא חיפש לראות את ילדיו והוא היה עושה כן מספר פעמים בשבוע בלבד, רק אם הוא לא עסוק, לכמה שעות בלבד. כל הסדרי הראיה בוצעו בבית הוריו. 

האירועים האחרונים:

15.
לפני כ_________ חודשים עזב שוב הנתבע את המגורים, ושוב בעקבות מריבה אשר פרצה בעקבות שיחה אותה יזמה התובעת לברר את פשר מהלך חיים ולאן הן מועדות לנוכח התנהגותו של הנתבע כלפיה. במהלך אותה שיחה אמר הנתבע לתובעת כי נמאס לחיות עמה וכי הוא מבקש להיות רווק, חופשי ומאושר.

16.
כמובן הנתבע עבר לגור בבית הוריו. 

17.
מאז עזב הוא את בית המגורים חי הוא חיים כפולים. כלפי כולי עלמא מציג הנתבע כי הכל טוב בינו לבין הנתבעת. דהיינו, הנתבע לא סיפר לחבריו בעבודה ובכלל כי עזב את הבית וכי הינו מסוכסך עם התובעת. הנתבע לנוכח היותו אישיות מפורסמת בארץ ובעולם משום מה מתבייש ומסתיר את מצבו האישי העגום עם התובעת והוא חיי תוך שהוא מציג כי הכל בסדר אצלו ובחייו. לדוגמה: כאשר חברים לעבודה מחזירים את הנתבע לבית הצדדים לאחר העבודה, הנתבע יורד מול ביתם ולאחר שחבריו נוסעים הוא צועד לבית הוריו.

18.
נראה כי הנתבע בעצמו איננו יודע מה הוא מבקש ובמצב זה הוא גורם לעוול מתמשך לתובעים כולם.

19.
הנתבע אינו עושה כל מאמץ לראות את התובעים 3-2 כאב סביר. צריך לתאם איתו מראש לראות את ילדי הצדדים והכל בהתאם לזמנים ולתנאים שלו. לצערה של התובעת הנתבע איננו חלק מחייהם של הילדים ואין הוא מבקש כלל לשפר את הקשר שלו עם ילדיו. ניתן לומר כי הנתבע מאוד פסיבי למה שקורה עם ילדיו.

20.
לאחרונה כמעט בכל שיחה המתנהלת בין הצדדים הנתבע דואג לקלל את התובעת קללות נמרצות.

21.
התובעת חוששת מאוד לשלומה ולשלום ילדיה לנוכח התפרצויות הזעם של הנתבע.

22.
עת עזב הנתבע את הבית בפעם האחרונה, לא עניין אותו הסדר ראיה מסודר עם הילדים והוא היה עושה כן מתי שהיה מתאפשר לו מבחינת זמנו הדחוק. התוצאה היתה כי הקטינים ראו את אביהם למספר שעות בלבד בשבוע באופן לא מסודר. הסדרים אלו גרמו לשיבוש סדר היום של התובעת ושל הקטינים. התובעת עמדה על כך כי יקבעו בין הנתבע לקטינים ימים קבועים ומסודרים בהם יראה הוא את הילדים.


אכן הוסכם כי הנתבע יראה את הילדים בכל יום _________ ו_________ אחר-הצהריים וכן ב________ כשיתאפשר לו לנוכח עיסוקיו כ________.

23.
הנתבע לא עושה מאומה כדי לשפר את קשריו עם הקטינים ו/או לבקש לראותם יותר ממה שסוכם בינו לבין התובעת והוא ממש אדיש לקשר זה. הנתבע אף לאור אורח חייו איננו יכול ואיננו מסוגל לגדל את הילדים. הנתבע בקושי מוצא זמן לעיסוקיו על אחת כמה וכמה שלא יהיה לו את הפנאי לגידול הילדים אשר מיותר לציין הינם מקטיני קטינים הזקוקים למירב תשומת-הלב.

24.
טובת הקטינים מחייבת כי אלו יהיו בחזקתה ובמשמורתה של התובעת אשר היא זו המגדלת, מחנכת, תומכת ואוהבת את הקטינים 24 שעות ביממה. 

25.
זאת ועוד, אין חולק כי המשמורת של הילדים הינה בפועל בידי התובעת ויש להורות כי הדבר ימשיך ויעשה כן לטובת הקטינים.

26.
לבית-משפט נכבד זה הסמכות המקומית והעניינית לדון בתובענת התובעים כנגד הנתבע לאור מקום מגורי הצדדים.

כללי

27.
אשר-על-כן, ולאור כל האמור לעיל, מתבקש כב' בית-המשפט לזמן הנתבע לדין ולהורות כדלקמן:


א.
כי משמורת התובעים 2 ו-3 תהיה בידי התובעת.

ב.
לקבוע הסדרי ראיה נאותים בהם יראה ו/או יקבל הנתבע את הילדים לחזקתו באופן קבוע ומסודר.

ג.
לקבוע סנקציה כנגד התובע היה ולא יקיים את הסדרי הראיה שיקבעו כסדרם ובמועדם, למעט במקרים  חריגים.


ד.
לשלם לתובעים הוצאות משפט ושכר-טרחת עורך-דין בתוספת מע"מ כדין.





_____________




_________________

_____________,עו"ד 




בא-כוח הנתבעים

